Case ID: 1108435
Sentence 0: TƏSVİRİ HİSSƏ İddiaçı cavabdeh Dövlət Sosial Müdafiə Fondunun Xocalı rayon şöbəsinə qarşı iddia ərizəsi ilə Gəncə İnzibati-İqtisadi Məhkəməsinə müraciət edərək, xx.xx.1968-ci il tarixdə Laçın rayonunun Fərraş kəndində anadan olduğunu, Azərbaycan Respublikasının Silahlı Qüvvələrində hərbi xidmətdə olduğunu və Azərbaycan Respublikasının ərazi bütövlüyü uğrunda gedən döyüşlərdə iştirak etdiyini, hal-hazırda Dövlət Sosial Müdafiə Fondunun Xocalı rayon şöbəsindən müharibə veteranı kimi müavinət aldığını, lakin qanunla müharibə veteranlarına ödənilməyən müavinətin, yəni müavinət almaq hüququ yarandığı gündən sosial müavinətlərin, təqaüdlərin və kompensasiyaların təyin olunması üçün təqdim edilən sənədlərin rəsmiləşdirilməsi, baxılması və saxlanılması haqqında Azərbaycan Respublikası Nazirlər Kabinetinin 2015-ci il 21 sentyabr tarixli, 311 nömrəli qərarının 1.3-cü maddəsinə əsasən müraciət edilməzdən əvvəlki üç il üçün ödənilməklə qanunamüvafiq olaraq 2014-cü ilin sentyabr ayından 2017-ci ilin sentyabr ayına qədər fərq məbləğinin tam şəkildə birdəfəlik ödənilməsi üçün Dövlət Sosial Müdafiə Fondunun Xocalı rayon şöbəsinə ərizə ilə müraciət edərək, əvvəlki dövrlər üçün müharibə veteranına görə sosial müavinətin təyin edilməsini xahiş etsə də, sonuncu, tərəfindən müraciətə cavab verilmədiyini bildirərək, müharibə veteranı kimi xx.xx.2014-cü il tarixdən xx.xx.2017-ci il tarixə kimi ödənilməli olan sosial müavinətin ödənilməsi vəzifəsinin cavabdehin üzərinə qoyulması barədə qərar qəbul edilməsini xahiş etmişdir.